text: Sommerlejr giver handicappede børn gode oplevelser
  14 juli 2013 kl. 13.18
  Ferietiden kan være svær for forældre til børn med handicap. I dag begyndte en sommerlejr for børnene ved Haderslev, så de små kan få oplevelser og forældrene et pusterum.
  Det var første dag i Dansk Folkehjælps sommerlejr for fysisk og psykisk handicappede børn på Sønderballe Lejrskole ved Barsø.
  Alle de 28 børn har mindst et fysisk eller psykisk handicap. Det er nu ikke noget, de går op i i denne sommeruge, fortæller lejrchefen.
  Hovedsagen er, at børnene skal have en oplevelse, som de ellers ikke havde fået. Men også forældrene får et pusterum fra en til tider svær hverdag.
  Der er aktiviteter som spil, lege og udflugter hver dag, indtil opholdet slutter lørdag.
  